พลังงาน-แบงก์ดันหุ้นบวก8จุด
ตลาดหุ้นไทยทะยานขึ้นตามตลาดหุ้นต่างประเทศ จากแรงซื้อเข้ามาในหุ้นขนาดใหญ่ นำโดยกลุ่มพลังงานและธนาคารพาณิชย์
1 ก.พ. 2554

ตลาดหุ้นไทยทะยานขึ้นตามตลาดหุ้นต่างประเทศ จากแรงซื้อเข้ามาในหุ้นขนาดใหญ่ นำโดยกลุ่มพลังงานและธนาคารพาณิชย์
ตลาดหุ้นไทยทะยานขึ้นตามตลาดหุ้นต่างประเทศ  ล่าสุดดัชนีเคลื่อนไหวบริเวณ 972จุด  +8  จุดเศษหรือ  เพิ่มขึ้น 0.86%  เนื่องจากมีแรงซื้อเข้ามาในหุ้นขนาดใหญ่ นำโดยกลุ่มพลังงานและธนาคารพาณิชย์  เช่น หุ้นบริษัทปตท.(PTT) บวก5 บาทซื้อขายที่ระดับ340 บาท 
อย่างไรก็ตามนักวิเคราะห์ของบล.กิมเอ็ง(ประเทศไทย) คาดว่าตลาดหุ้นวันนี้จะเป็นเพียงดีดกลับขึ้นอย่างจำกัดเท่านั้น แนวต้าน 970 จุดยังไม่สามารถทะลุขึ้นได้ เนื่องจากมูลค่าการซื้อขายที่เบาบางต่อเนื่อง นักลงทุนส่วนใหญ่ต่างชะลอการลงทุน เพื่อรอดูทิศทางการลงทุนที่ชัดเจนอีกครั้ง เนื่องจากปัจจัยพื้นฐานการลงทุนไทยไม่เปลี่ยนแปลง ตัวเลขเศรษฐกิจไทยเดือนธ.ค.ยังคงส่งสัญญาณการเติบโตต่อเนื่องและแข็งแกร่ง ทั้งภาคการบริโภค การลงทุน และการท่องเที่ยว 
สำหรับความตึงเครียดในอียิปต์ สร้างความเสี่ยงต่อแหล่งการผลิตและขนส่งน้ำมันดิบ น่าจะเป็นบวกต่อราคาน้ำมันดิบ และกลุ่มพลังงาน ปิโตรเคมีของตลาดหุ้นไทย
ด้านกลยุทธ์การลงทุนวันนี้บล.กิมเอ็งเสนอ “ถือพอร์ต” และ “ทยอยสะสม”ห้นบริษัทปตท.เคมิคอล( PTTCH) / บริษัทปตท.อะโรเมติกส์และการกลั่น (PTTAR) และ “ขายทำกำไร” บริษัทปตท.สำรวจและผลิตปิโตรเลียมหรือPTTEP
ส่วนการซื้อขายหุ้นบริษัทแอดวานซ์อินโฟร์เซอร์วิส(ADVANC) ราคาเคลื่อนไหวแคบๆบริเวณ 80-80.25 บาท   รอผลการประชุมครม.วันนี้ เพื่อตัดสินกรณีเบี้ยปรับ7.3 หมื่นล้านบาท